Cazul băiatului mort la spital. Rafila îi critică pe medici: „Nu există motivații atunci când discutăm despre salvarea unui copil”
Ministrul Sănătății a venit cu o primă reacție după ce Digi24 a dezvăluit corespondența trimisă de spitalul din Târgu Jiu către Colegiul Medicilor din Gorj. Alexandru Rafila a cerut instituțiilor să spună dacă medicii aveau sau nu competența să îl opereze pe băiatul de 16 ani. Rafila a criticat decizia medicilor și a spus că managementul spitalului trebuie să își asume decizia.